**SUOMEN RIISTAKESKUS – Ryhmävakuutukset**

**Vahingonhoito-ohjeet vakuutuskaudelle 1.8.2020 – 31.7.2021**



Vakuutuksiin sisältyvät seuraavat henkilöryhmät:

Vakuutuksenottajana on Suomen riistakeskus, jossa työskentelee 74 työsuhteessa olevaa toimihenkilöä. Näistä 61 henkilöä oli pysyvässä työsuhteessa ja 13 henkilöä määräaikaisessa työsuhteessa. Luottamuselimissä on noin 183 jäsentä ja 183 varajäsentä (v. 2017).

Vakuutuksenottajan lisäksi vakuutettuina ovat riistakeskuksen hallitus, valtakunnallinen riistaneuvosto, alueelliset riistaneuvostot ja riistanhoitoyhdistykset sekä riistanhoitoyhdistysten hallinto- ja luottamustehtäviä suorittavat henkilöt:

1. Metsästyksen valvojat, n. 1.958 henkilöä, joiden tehtävänä on metsästyslain noudattamisen valvonnasta vastaavien viranomaisten avustaminen metsästyksen valvonnassa
2. Ampumakokeiden vastaanottajat, n. 11.412 henkilöä, joiden tehtävänä on metsästyslain mukaisten ampumakokeiden järjestäminen ja valvonta
3. Metsästäjätutkinnon vastaanottajat, n. 1.411 henkilöä, joiden tehtävänä on riistanhoitomaksusta ja pyyntilupamaksusta annetussa laissa tarkoitettujen metsästäjätutkintojen järjestäminen.
4. Riistavahinkotarkastajat, n. 765 henkilöä, joiden tehtävänä on riistavahinkolain 25 §:ssä maastotarkastuksiin osallistuminen.
5. Ampuma-aselain 45 ja 53 a §:ssä tarkoitettujen todistusten antajat
6. Sellaiset palkattomat ja satunnaiset työnsuorittajat sekä itsenäiset yrittäjät, joiden aiheuttamista vahingoista vakuutuksenottaja/vakuutettu on voimassa olevan oikeuden mukaan korvausvastuussa (täytäntöönpanoapulaiset)

Seuraavassa tuomme esille vakuutusten sisällön pääpiirteissään. **Pyydämme ystävällisesti huomioimaan, että vakuutuksen täsmällinen sisältö määritellään aina vakuutuskirjoissa ja -ehdoissa ja kehotamme teitä tutustumaan vakuutusehtoihin huolellisesti.** Vahingon yhteydessä pitäydytään tiukasti siinä mitä vakuutusehdoissa sanotaan.

# TOIMINNAN VASTUUVAKUUTUS

**Vakuutuksen tarkoitus**

Toiminnan vastuuvakuutuksen tarkoituksena on korvata vakuutuskirjassa mainitussa toiminnassa toiselle aiheutuneen henkilö- ja esinevahingon, jotka todetaan vakuutuskauden aikana ja josta vakuutuksenottaja on voimassa olevan oikeuden mukaan korvausvastuussa.

Korvausvastuu syntyy pääsääntöisesti huolimattomalla toiminnalla taikka laiminlyönnillä aiheutetusta vahingosta.

* Vakuuttaja: LähiTapiola Keskinäinen Vakuutusyhtiö
* Vakuutustunnus: 312-0911480-V
* Vakuutusmäärä: € 2.000.000 / vahinko ja vakuutuskausi
* Voimassaoloalue: Eurooppa
* Omavastuu: € 500 / vahinko
* Haltuun uskottu omaisuus. Vakuutusmäärä € 100.000 ja omavastuu € 1.000 / vahinko

**Oleelliset rajoitusehdot (luettelo ei ole tyhjentävä)**

Vakuutuksesta ei korvata vahinkoa, joka johtuu

* Virheellisestä tai puutteellisesta työsuorituksesta
* Itselle aiheutuneesta vahingosta
* Tuotteen vahingosta
* Tuotevastuuvahingosta
* Konsulttivahingosta
* Sopimuksesta johtuvasta vahingosta, ellei korvausvastuuta olisi ilman sopimustakin
* Taloudellisesta vahingosta
* Ympäristövahingosta, kun tapahtuma ei ole äkillinen tai odottamaton
* Maa-, ilma- tai vesiliikennevahingosta
* Tulityöstä
* Räjäytysvahingosta
* Asbestivahingosta
* Tupakasta aiheutuneesta vahingosta
* Henkilövahingosta, joka on aiheutunut altistumisesta tupakansavulle.
* Avaimen katoamisesta tietyiltä osin
* Pohjavesivahingosta
* Sakot eivät kuulu vakuutuksesta korvattavaksi

**Vahinkojen ilmoitusmenettely**

Vahingot ilmoitetaan oheista vahinkoilmoituskaavaketta hyväksikäyttäen. Vahinkoilmoitus liitteineen toimitetaan Suomen riistakeskukselle / Leena Särkijärvi (p. 029 431 2283) Labkotie 2, 36240 KANGASALA.

Vakuutuksen sisällöstä voitte kysyä Vakuutusyhtiöstä, Suomen riistakeskukselta / Leena Särkijärvi, p. 029 431 2283 taikka hoitavalta vakuutusmeklarilta Howden Finland Oy / Olli-Pekka Kuosmanen, p. 09-54202431.

Suosittelemme huolellista tutustumista vakuutusehtoihin. Suositeltavaa on myös varmistaa, että kaikki vastuuhenkilöt ovat tietoisia vakuutuskorvausvaatimusten ilmoittamismenettelystä sekä siitä, että ilmoitus on tehtävä viipymättä.

Vakuutusmeklari on syytä pitää ajan tasalla kaikissa tilanteissa, jotta meklari voi avustaa asiassa parhaalla mahdollisella tavalla ja antaa ohjeet jatkotoimenpiteistä.

Seuraavat tapahtumat tulee välittömästi ilmoittaa vakuutusmeklarille:

* esille tullut vahingonkorvausvaatimus
* mikä tahansa tietoon tuleva tapahtuma tai tilanne, joka voi mahdollisesti johtaa vahingonkorvausvaatimukseen

**HUOM! Vakuutusturvansa säilyttääkseen vakuutetun ei tule:**

* myöntää vastuuta
* tehdä mitään tarjousta tai sovintoehdotusta
* koska vakuutusehtojen mukaan, jos vakuutettu, korvaa vahingon, sopii siitä tai hyväksyy vaatimuksen, ei se sido vakuutusyhtiötä.

# OIKEUDENKÄYNTIKULUVAKUUTUS (TOIMINNAN OIKEUSTURVAVAKUUTUS)

**Vakuutuksen tarkoitus**

Oikeusturvavakuutuksen tarkoituksena on korvata vakuutetun välttämättömät ja kohtuulliset asianajo- ja oikeudenkäyntikulut, jotka ovat aiheutuneet lakimiesavun käyttämisestä riita-, rikos- ja hakemusasioissa. Oikeusturvavakuutus ei koske itse riidan taikka oikeudenkäynnin kohteena olevia velvoitteita taikka vaateita. Vakuutusta voidaan käyttää asioissa, jotka voidaan välittömästi saattaa käräjäoikeuden tutkittavaksi.

* Vakuuttaja: LähiTapiola Keskinäinen Vakuutusyhtiö
* Vakuutustunnus: 312-0911480-V
* Vakuutusmäärä: € 100.000 / vahinko ja vakuutuskausi
* Omavastuu: 15 % kustannuksista, kuitenkin vähintään € 5.000 / vahinko
* Vakuutusehtojen laajennuksen mukaan vakuutusturvasta korvataan oikeuden lainvoimaisella päätöksellä vakuutetun maksettaviksi tuomitut vastapuolen oikeudenkäyntikulut samoin ehdoin kuin vakuutetun omatkin oikeudenkäyntikulut.

**Oleelliset rajoitusehdot (luettelo ei ole tyhjentävä)**

Vakuutusturva ei korvaa vakuutetulle aiheutuvia kustannuksia asiassa:

* jossa vaatimuksen riitauttamista ei voida osoittaa
* jolla on vakuutetulle vähäinen merkitys
* joka liittyy muuhun kuin vakuutettuun toimintaan
* joka liittyy vakuutetun yrityksen, yrityksen omistukseen oikeuttavien osakkeiden tai sen yhtiöosuuden luovutukseen
* josta vakuutetulle aiheutuneet kustannukset korvataan autovakuutukseen liittyvästä oikeusturvavakuutuksesta
* joka koskee saatavaa tai vaadetta joka on siirretty vakuutetulle, ellei siirrosta ole riidan syntyessä kulunut kahta vuotta
* joka koskee konkurssimenettelyä, ulosottoa, ulosottolaissa tarkoitettua täytäntöönpanoriitaa tai ulosottoon liittyvää täytäntöönpanoa taikka kysymys on yrityksen saneerauksesta tai yksityishenkilön velkajärjestelystä annettujen lakien mukaisesta menettelystä, jota käsitellään hallinnollisissa viranomaisissa tai erikoistuomioistuimissa
* oikeustieteellisen asiantuntijalausunnon hankkimisesta aiheutuvia kuluja
* välimiehen ja sovittelijan palkkioita ja kuluja
* jos vakuutusturva on vahinkotapahtuman syntymisajankohtana ollut voimassa vähemmän kuin kaksi (2) vuotta, tulee myös niiden seikkojen, joihin riita, vaatimus tai syyte perustuu, olla syntynyt vakuutusturvan voimassaoloaikana

**Vahinkojen ilmoitusmenettely**

Oikeusturvaetua haetaan oheista vahinkoilmoituskaavaketta hyväksikäyttäen. Vahinkoilmoitus liitteineen toimitetaan Suomen riistakeskukselle / Leena Särkijärvi (p. 029 431 2283) Labkotie 2, 36240 KANGASALA.

Vakuutuksen sisällöstä voitte kysyä Vakuutusyhtiöstä, Suomen riistakeskukselta / Leena Särkijärvi, p. 029 431 2283 taikka hoitavalta vakuutusmeklarilta Howden Finland Oy / Olli-Pekka Kuosmanen, p. 09-54202431.

Suosittelemme huolellista tutustumista vakuutusehtoihin. Suositeltavaa on myös varmistaa, että kaikki vastuuhenkilöt ovat tietoisia vakuutuskorvausvaatimusten ilmoittamismenettelystä sekä siitä, että ilmoitus on tehtävä viipymättä.

Vakuutusmeklari on syytä pitää ajan tasalla kaikissa tilanteissa, jotta meklari voi avustaa asiassa parhaalla mahdollisella tavalla ja antaa ohjeet jatkotoimenpiteistä.

# TAPATURMAVAKUUTUS

Vakuutusyhtiö: LähiTapiola Keskinäinen Vakuutusyhtiö

Vakuutustunnus: 353-4816170-2

Vakuutettuina ovat:

* Metsästyksen valvojat, 1.958 henkilöä, joiden tehtävänä on metsästyslain noudattamisen valvonnasta vastaavien viranomaisten avustaminen metsästyksen valvonnassa
* Ampumakokeiden vastaanottajat, n. 11.412 henkilöä, joiden tehtävänä on metsästyslain mukaisten ampumakokeiden järjestäminen ja valvonta
* Metsästäjätutkinnon vastaanottajat, n.1.411 henkilöä, joiden tehtävänä on riistanhoitomaksusta ja pyyntilupamaksusta annetussa laissa tarkoitettujen metsästäjätutkintojen järjestäminen.
* Riistavahinkotarkastajat, n. 765 henkilöä, joiden tehtävänä on riistavahinkolain 25 §:ssä maastotarkastuksiin osallistuminen.
* Riistaneuvostojen jäsenet

Vakuutus on voimassa Suomessa vakuutetun tehtävään liittyvissä

tapahtumissa sekä siihen välittömästi liittyvillä

meno- ja paluumatkoilla.

Vakuutusturvat:

* + tapaturmavamman hoitokulut 20 000 e
	+ tapaturman aiheuttama pysyvä haitta 100 000 e
	+ tapaturman aiheuttama kuolema 50 000 e
	+ hoito korvataan sekä julkisella että yksityisellä sektorilla annettuna.

Vakuutus on toissijainen siten, että vakuutettu on velvollinen

hakemaan korvausta ensisijaisesti omasta yksityistapaturmavakuutuksestaan.

Mikäli omasta vakuutuksesta korvausta ei suoriteta lainkaan taikka korvausta ei suoriteta täyteen

määrään saakka, on vakuutetulla oikeus hakea korvausta tästä

vakuutuksesta.

**Mikä on tapaturma?**

* Tapaturma on äkillinen, ulkoinen, ruumiinvamman aiheuttava odottamaton tapahtuma, joka sattuu vakuutetun tahtomatta
* Tapaturmaksi katsotaan myös vakuutetun tahtomatta sattunut hukkuminen, lämpöhalvaus, auringonpistos, paleltuminen, kaasumyrkytys, ilmanpaineen huomattavasta vaihtelusta äkillisesti aiheutunut vamma ja erehdyksessä nautitun aineen aiheuttama myrkytys.
* Tapaturmaksi lisäksi katsotaan äkillisestä liikkeestä tai voimanponnistuksesta aiheutunut lihaksen tai jänteen venähdysvamma, jonka pääasiallisena syynä ei ole ollut vakuutetun sairaus tai ruumiinvika. Korvauksen edellytyksenä on, että lääkärinhoito aloitetaan 14 vuorokauden kuluessa vammautumisesta. Korvausta maksetaan enintään kuuden viikon ajalta venähdysvamman syntymisestä. Äkillisen liikkeen tai voimanponnistuksen aiheuttaman venähdysvamman hoitokuluina ei korvata magneettitutkimusta eikä leikkaustoimenpiteitä.



**Mistä tapaturmavakuutuksessa on kyse?**

* Tapaturmavakuutus ei sisällä turvaa sairauksien varalta
* Jos tapaturmavammaan tai tapaturmavamman paranemisen pitkittymiseen on olennaisesti myötävaikuttanut tapaturmasta riippumaton sairaus tai vika, maksetaan hoitokulukorvausta vain siltä osin, kuin sen on katsottava aiheutuneen tästä vakuutuksesta korvattavasta tapaturmasta.
* Korvausta maksetaan vain siltä osin, kuin vamman tai sen seurauksen voidaan lääketieteellisesti arvioida aiheutuneen itse tapaturmasta
* Mikäli lääketieteellisesti arvioiden vamman paranemisen pitkittyminen johtuu tapaturmasta riippumattomista tekijöistä, ei vakuutuksesta suoriteta korvausta, vaikka oireet jatkuisivatkin
* Tapaturmalla tulee olla selvä syy-yhteys vaatimuksen perusteena olevaan vammaan tai oireeseen

**Vakuutuksen perusteella korvataan mm. seuraavia kuluja:**

* Vakuutussopimuksen mukaiset, vakuutusehdoissa mainitut hoidosta syntyneet kulut siltä osin, kuin niistä ei ole tai olisi ollut oikeutta korvaukseen jonkin lain perusteella
* Tapaturmavamman tutkimuksesta ja hoidosta aiheutuvat kustannukset sekä hoitoon liittyvät, vamman tilan vaatimat kohtuulliset ja välttämättömät matkakulut.
* Lääkärin määräämät reseptilääkkeet
* Tapaturmassa vaurioituneiden hampaiden hoitokustannukset (HUOM! ei purtaessa hampaalle aiheutuneita vahinkoja)
* Lääkärinhoitoa edellyttävän tapaturman yhteydessä käytössä rikkoutuneiden silmälasien, kuulokojeen, hammasproteesin ja turvakypärän korjauskustannukset tai jos korjaaminen on mahdotonta, entistä vastaavan hankintakustannukset. Korvauksia maksetaan enintään 500 euroa tapaturmaa ja rikkoutunutta välinettä kohden. Korjaus tai jälleenhankinta on tehtävä viimeistään kahden kuukauden kuluessa tapaturmasta.
* Tapaturmavamman jälkeisestä välttämättömästä, lääkärin määräämästä fysikaalisesta hoidosta aiheutuneet kustannukset, kuitenkin enintään yksi yhteensä kymmenen kerran hoitojakso

**Vakuutuksesta ei korvata mm. seuraavaa:**

* Vakuutetulla olleen vian, vamman tai sairauden aiheuttamia vahinkotapahtumia
	+ epileptikko saa kohtauksen ja kaatuu lyöden kätensä. Käden vammaa tai epilepsian hoitoa ei korvata vakuutuksesta
	+ rakenteellinen polven sijoiltaanmenotaipumus aiheuttaa kaatumisen ja loukkaantumisen.

Vammaa ei korvata vakuutuksesta.

* + akillesjänteen repeämää, nikamavälilevyn, vatsan ja nivusalueen tyrää, ellei vamma ole aiheutunut tapaturmasta, jossa tervekin kudos vaurioituisi
* Vamman aiheuttamia psyykkisisä seurauksia
* Yöpymiskustannuksia, huoltajan, omaisen tai hoitajan työansionmenetystä, päivähoitoa, kotihoito- tai kodinhoitokustannuksia tai näihin verrattavia kustannuksia
* Puhelinkuluja
* Lisääntyneitä koulumatkakuluja

**Tapaturman satuttua**

Vahingon tapahduttua ottakaa välittömästi yhteyttä LähiTapiolan Korvauspalveluihin, puh. 09 453 2316 arkisin 8-19 ja lauantaisin 10-16 taikka sähköpostiosoitteseen:

henkilovahingot@lahitapiola.fi

Korvauspalvelu antaa teille tarkemmat ohjeet vahingon hoidosta.

Vakuutusnumero: 353-4816170-2

Korvauksenhakijan tulee hakea hoitokuluista sairausvakuutuslain mukaiset korvaukset Kelalta ennen korvauksien hakemista LähiTapiolasta.

Sairausvakuutuslain mukaiset korvaukset on haettava Kelalta kuuden kuukauden sisällä kulujen aiheutumisesta. Jos oikeus sairausvakuutuslain mukaiseen korvaukseen on menetetty, LähiTapiola vähentää korvauksesta sen osuuden, LähiTapiola Yksityistapaturmavakuutus, yritykset ja yhteisöt, joka olisi maksettu sairausvakuutuslain mukaan. Korvauksenhakijan on toimitettava LähiTapiolalle Kelan alkuperäinen päätös korvauksista ja kopiot Kelalle annetuista tositteista.

Ne tositteet, joista ei ole saatu Kela-korvauksia, tulee toimittaa LähiTapiolaan alkuperäisinä.

Vahinkokäsittely varten pyydetään vakuutettua ilmoituksen teon jälkeen toimittamaan kopion metsästyskortistaan

**Korvaushakemuksessa tarvittavat tiedot**

* Vakuutetun henkilötiedot
(nimi, henkilötunnus/syntymäaika, osoitetiedot)
* Tapahtuma-aika ja -paikka
* Tarkka tapahtumakuvaus, mitä ja miten vahinko sattui
* Mitä kehon osaa loukattu
* Milloin ja missä hoito alkoi
* Korvauksen saaja ja tilinumero
	+ mikäli korvauksen saajia on useampia, tulee korvaushakemuksessa tai kulutositteista ilmetä kenelle korvaus maksetaan

**Korvauskäsittelyssä tarvittavat asiakirjat**

* Hammasvahingoissa hammaslääkärinlausunto
* Isommissa tapaturmissa E-lääkärinlausunto tai sairauskertomusmerkinnät hoitolaitokselta (esim. murtumat, polvivahingot)
* Pyydettäessä alkuperäiset kulutositteet
* Kuluvelkomuksiin tulee aina merkitä vakuutetun nimi, henkilötunnus ja vahinkopäivä tai vahinkonumero
* Mikäli korvauskäsittelyssä tarvitaan allekirjoitettu

 valtakirja sairauskertomusmerkintöjä varten, LähiTapiolan korvauskäsittelijä pyytää sen

**Korvauksen hakeminen / laskutus**

* Korvaushakemus tulee toimittaa kaikissa tapauksissa
* Hoitolaitos voi antaa avoimen laskun mukaan ja vakuutuksenottaja voi maksaa laskun ensin ja hakea korvauksen jälkikäteen
* Vakuutettu maksaa laskun itse ja hakee korvauksia jälkikäteen
* LähiTapiola voi hakea Kela-korvaukset (tarvitaan valtakirja) ellei hoitolaitos ole niitä vähentänyt suoraan.

**Maksusitoumuksen hakeminen**

* Korvaushakemus tulee toimittaa kaikissa tapauksissa
* LähiTapiola myöntää maksusitoumuksia ainoastaan hoitolaitoskumppaneilleen
* Mahdollisesti tarvitaan vakuutetun oma tapahtumakuvaus, sairauskertomusmerkinnät / lääkärinlausunto
* Hoitolaitos toimittaa maksusitoumuspyynnön suoraan LähiTapiolalle
* Maksusitoumusasia otetaan korvauskäsittelyyn 48 tunnin kuluessa arkipäivisin

# HALLINNON VASTUUVAKUUTUS

**Vakuutuksen tarkoitus**

Vakuutus suojaa vakuutetun henkilökohtaista varallisuutta, hänen asemassaan tekemänsä virheen perusteella, sekä siviili- että rikosperusteisilta vahingonkorvausvaateilta ja niiden puolustuskustannuksilta. Myös viranomaistutkimusten aiheuttamat puolustuskustannukset kuuluvat vakuutuksen piiriin. Vakuutuksesta korvattavia kustannuksia ovat esim. puolustuskulut sitä mukaa kun kustannuksia syntyy, tuomitut vahingonkorvaukset sekä sovittelukustannukset.

Vakuutuksessa ovat vakuutettuina Suomen riistakeskuksen johto ja henkilökunta sekä voimassa olevassa riistahallintolaissa mainitut henkilöryhmät, kuten riistaneuvostojen jäsenet, riistahoitoyhdistysten hallitusten jäsenet, toiminnanohjaajat sekä muut toimihenkilöt.

* Vakuutus on voimassa 1.8.2020 lukien 12 kuukautta kerralla
* Vakuuttajana on vakuutuskonsortio Lontoon vakuutusmarkkinoilta
* Vakuutusnumero DC-02209720L7
* Vakuutusmäärä eli vakuutusyhtiön ylin korvausmäärä on € 1 m jokaisessa vahinkotapauksessa ja vakuutuskaudessa.
* Vakuutuksessa ei ole omavastuuta.
* Vakuutus ei ole voimassa USA:ssa eikä Kanadassa

**Keskeiset rajoitusehdot**

Vakuutuksesta ei korvata,

* Jo tiedossa olevia vahinkoja ja vahingonkorvausvaateita
* Henkilö- ja esinevahinkoja pääsääntöisesti
* Rikollisia ja epärehellisiä tekoja
* Ammatillisia virheitä (sellaiset teot, jotka eivät perustuu vakuutetun asemaan)
* Palkkioita ja palkkoja, joihin vakuutetulla ei laillista oikeutta

**Vahinkojen ilmoitusmenettely**

Seuraavat tapahtumat tulee välittömästi ilmoittaa Suomen riistakeskukselle / Leena Särkijärvi, p. 029 431 2283 ja

vakuutusmeklarille

Howden Finland Oy / O-P Kuosmanen

p. 09-54202431

Malminkaari 9 B, 00700 Helsinki

E-mail: okuosmanen@howdengroup.com

* esille tullut vahingonkorvausvaatimus
* mikä tahansa tietoon tuleva tapahtuma tai tilanne, joka voi mahdollisesti johtaa vahingonkorvausvaatimukseen

**HUOM! Vakuutusturvansa säilyttääkseen vakuutetun ei tule:**

* myöntää vastuuta
* tehdä mitään tarjousta tai sovintoehdotusta
* koska vakuutusehtojen mukaan, jos jäsentoimisto tai vakuutettu, korvaa vahingon, sopii siitä tai hyväksyy vaatimuksen, ei se sido vakuutusyhtiötä.

Lisäksi kaikki tapaukseen liittyvät kulut tulee hyväksyttää ensin vakuuttajalla.